21. ΝΟΜΟΣ 5221 της 26 Ιουλ/1 Αυγ. 1931 Περί τροποποιήσεως και συμπληρώσεως του ν. 4399 περί ρυθμίσεως ανωμάλων δικαιοπραξιών εν ταις Νέαις Χώραις και του ν. 4724 περί τροποποιήσεως και συμπληρώσεως του ν. 4399. Άρθρ. 1.- Η δευτέρα περίοδος του εδ. 3 του άρθρ. 2 του ν. 4399 καταργείται (ανωτ. αρ. 16). Άρθρ.10.-Δικαιοπραξίαι μεταβιβαστικαί της κυριότητος αγροτικών εν Ηπείρω και Κρήτη ακινήτων, γενόμεναι παρά μη ανταλλαξίμων, πλην Τούρκων υπηκόων, δι’επισήμων συμβολαίων μέχρι της 1 Δεκ. 1926, κυρούνται αυτοδικαίως αφ’ης αύται εγένεντο, μη απαιτουμένης ετέρας διατυπώσεως προς απόκτησιν της κυριότητος υπό των αγοραστών, ειμή μόνον της επαναλήψεως της  μεταγραφής εις τα Σελ. 305 Απαγορευμένες και Ανώμαλες δικαιοπραξίες 17.Γ.δ.21 οικεία βιβλία των μεταγραφών, ενεργουμένης κατ’αίτησιν των ενδιαφερομένων ιδιοκτητών. Βλ. και άρθρ. 2 ν.5465 (κατωτ. αρ. 23). Άρθρ.11.-Εις το εδ. 3 του άρθρ. 4 του ν. 4399 ο αριθμός «10 χιλιάδες» μεταβάλλεται εις «15 χιλιάδες». Άρθρ.2.-1.Εις τον προ της 1 Αυγ. 1922 κάτοχον γεωργόν αυτοκαλλιεργητήν δύναται ν’αναγνωρισθή δικαίωμα κυριότητος επί καταβολή τιμήματος επί της υπ’αυτού κατεχομένης και καλλιεργουμένης εκτάσεως και μέχρι συμπληρώσεως του εν τω άρθρ. 3 εδ. 1 του ν. 4399 γεωργικού κλήρου, συνυπολογιζομένης και της λοιπής ιδιοκτήτου αγροτικής ακινήτου περιουσίας του κατόχου, υπό των ν. 4399 και 4724 προβλεπομένων επιτροπών. Ομοίως δύναται ν’αναγνωρισθή δικαίωμα κυριότητος εις κτηνοτρόφους κατόχους βοσκησίμων γαιών και εις τους κολληγικώς καλλιεργούντας. 2.Η έκτασις του υπό του άρθρ. 3 εδ. 1 του ν. 4399 και του παρόντος προβλεπομένου γεωργικού κλήρου ορίζεται του λοιπού υπό των τοπικών επιτροπών κατά την εκδίκασιν των οικείων υποθέσεων. Δια τον καθορισμόν της εις στρέμματα εκτάσεως του κλήρου η επιτροπή λαμβάνει υπ’όψει το βιώσιμον του κλήρου εν συνδυασμώ προς την στενότητα της γης. Αι υπό των τοπικών επιτροπών εκδιδομέναι αποφάσεις δύνανται να τροποποιηθώσι και αναδρομικώς δι’αποφάσεως του υπουργού της Γεωργίας μόνον ως προς τον καθορισθέντα κλήρον, εφ’όσον ήθελε κριθή ούτος υπερβολικός. 3.Οι αιτούμενοι αναγνώρισιν δικαιώματος κυριότητος, ως δια του άρθρου τούτου ορίζεται, δέον να υποβάλωσιν αιτήσεις προς τας τοπικάς επιτροπάς ανωμάλων δικαιοπραξιών εντός μηνός από της ισχύος του παρόντος νόμου. Βλ. και άρθρ. 1 ν. 5465 (κατωτ. αρ. 23). Άρθρ.3.-(Αφεώρα την αποζημίωσιν των επιτροπών Νόμ. 4399 και 4724). Άρθρ.4.-1.Η εν τω άρθρ. 3 του ν. 4724 οριζομένη προθεσμία συνάψεως δικαιοπραξιών περιορίζεται δια τα ακίνητα του άρθρ. 16 της από 10 Ιουν. 1930 συμφωνίας της Αγκύρας μέχρι μεν της 1 Οκτ. 1922 δια τας συναφθείσας δι’επισήμου συμβολαιογραφικού εγγράφου αγοραπωλησίας, μέχρι δε τη 30 Σεπτ. 1920 δια τας συναφθείσας δι’ιδιωτικού εγγράφου ή προσυμφώνου συμβολαιογραφικώς συντεταγμένου ή δια σειράς συμβολαιογραφικών πράξεων καλυπτουσών αγοραπωλησίαν. 2.Το γεγονός ότι το υπό κρίσιν ακίνητον δεν υπάγεται εις την κατηγορία του άρθρ. 16 της συμφωνίας της Αγκύρας θα πιστοποιήται δια του πιστοποιητικού της μικτής επιτροπής ότι ο μουσουλμάνος πωλητής ανήκει εις την κατηγορίαν των εγκατεστημένων. Άρθρ.5.-Αι διατάξεις του άρθρ. 4 του ν. 4724 περί τροποποιήσεως και συμπληρώσεως του ν. 4399 έχουσιν εφαρμογήν και επί των εις τας περιφερείας Πωγωνιανής και Χρυσοδούλης Ηπείρου συναφθεισών δικαιοπραξιών. Άρθρ.6-Η κατά τας διατάξεις του ν. 4724 περί τροποιήσεως και συμπληρώσεως του ν. 4399 αρμοδιότης του παρά τη διευθύνσει ανταλλαγής υπουργείου Γεωργίας γνωμοδοτικού συμβουλίου καταργείται. Άρθρ.7.-Υποθέσεις ανωμάλων δικαιοπραξιών ή αναγνωρίσεως κυριότητος δυνάμει κατοχής επί ακινήτων δύνανται δι’αποφάσεως του υπουργού της Γεωργίας να παραπεμφθώσιν εις επιτροπήν άλλης περιφερείας προς εκδίκασιν. Άρθρ.8.-Το εδ. 5 του άρθρ. 3 του ν. 4399 ισχύει και δια τας περιπτώσεις καθ’ας η κυρουμένη εκτασις εκηρύχθη απαλλοτριωτέα και εξεδόθη η κατά τον αγροτικόν νόμον απόφασις της επιτροπής απαλλοτριώσεων. Άρθρ.9.-Δι’αποφάσεως του υπουργικού συμβουλίου δύνανται να κυρωθούν δικαιοπραξίαι επί μουσουλμανικών ακινήτων εν Ελλάδι, τηρουμένων των περί ανωτάτου κλήρου δια τα γεωργικά ακίνητα ισχυουσών διατάξεων, συναφθείσαι μετά την 1 Οκτ. 1922, εφ’όσον ετηρήθησαν άπασαι αι διατυπώσεις αι προβλεπόμεναι υπό των κατά τον χρόνον της συνάψεως της αγοραπωλησίας περί απαγορεύσεως δικαιοπραξιών ισχυόντων νόμων. Εξαιρετικώς δια τα αγροκτήματα Γλύκοβον της επαρχίας Ελασσόνος, Λόντζανος και Σκούτερνα επαρχίας Αικατερίνης και Πογοδόργιαννη, Γκρίμπιανη και Μαυρονόρος επαρχίας Ιωαννίνων η κύρωσις γενήσεται ανεξαρτήτως εκτάσεως και αξίας. Προς μεταβίβασιν δε της κυριότητος μεταγράφεται εις τα οικεία βιβλία μεταγραφών η κυρωτική απόφασις του υπουργικού συμβουλίου μετά των κυρουμένων πωλητηρίων ή προσυμφώνων. Βλ. και άρθρ. 2 ν. 5465 (κατωτ. αρ. 23). 